
Narva Linnavolikogu 19.06.2008 otsuse nr 224 „Nõusoleku andmine „5-krooni vaate” vaateplatsi rajamiseks Narvas Grafovi 27 asuval kinnistul“ muutmine

Narva Linnavalitsus võtab vastu protokollilise otsuse:

1. Taotleda Narva Linnavolikogult otsuse vastuvõtmist Narva Linnavolikogu 19.06.2008 otsuse nr 224 „Nõusoleku andmine „5-krooni vaate” vaateplatsi rajamiseks Narvas Grafovi 27 asuval kinnistul“ muutmiseks vastavalt lisatud Narva Linnavolikogu otsuse eelnõule. 

2. Volitada Narva Linnavalitsuse Linnavara- ja majandusameti direktori kohusetäitja Tamara Luigas antud küsimuses ette kandma Narva Linnavolikogu istungil.

_______. 05.2009.a nr _____

Narva Linnavolikogu 19.06.2008 otsuse nr 224 

„Nõusoleku andmine „5-krooni vaate” vaateplatsi rajamiseks 

Narvas Grafovi 27 asuval kinnistul“ muutmine

1. ASJAOLUD JA MENETLUSE KÄIK

Narva Linnavolikogu 19.06.2008  otsusega nr 224 anti Narva Linnavalitsusele nõusolek „5-krooni” vaateplatsi rajamiseks Narvas Grafovi 27 asuval  kinnistul. Narva Linnavolikogu volitas Narva Linnavalitsust sõlmima Narvas Grafovi 27 asuva kinnistu omaniku pr Janina Kuksova´ga vastav asjaõigusleping kinnistu osa suurusega 220 m2 tasuta kasutamiseks tähtajaga 15 aastat vaateplatsi rajamiseks ning edaspidi avalikuks kasutamiseks.  

Kasutusvalduse seadmise leping, asjaõigusleping ja kinnistamisavaldus sõlmiti 12.08.2008 (Narva notari Tatjana Boitsova notariaalregistri nr 8511).

Vaateplatsi ehitamise eelprojekti läbivaatamisel selgus, et selle rajamisel on vaja suurendada parkimiskohtade arvu ja eraldada selleks 650 m2 suurune lisapindala. Vaateplatsi eskiis koos suurendatud parkimiskohtade arvuga on Maanteeameti ja Narva Arhitektuuri- ja Linnaplaneerimise Ametiga kooskõlastatud. Seega, vaateplatsi rajamiseks on vaja 870 m2 suurust maa-ala.
Kinnistu uus omanik OÜ OVELAN (registrikood 11034410,  juhatuse liige Oleg Uglov) andis nõusoleku ülalnimetatud kinnistu osa üldpindalaga 870 m2 tasuta kasutusse andmiseks Narva linnale tähtajaga 15 aastat ning linnaga vastava asjaõiguslepingu sõlmimiseks.

Seoses ülaltooduga tekkis vajadus teha vastavad muudatused Narva Linnavolikogu 19.06.2008 otsuses nr 224 „Nõusoleku andmine „5-krooni vaate” vaateplatsi rajamiseks Narvas Grafovi 27 asuval kinnistul“.

Antud küsimus oli 06.05.2009 arutusel Narva linnavalitsuse linnavarakomisjoni istungil (protokoll nr 5), kus Linnavara- ja Majandusametile tehti ülesandeks esitada antud küsimus Narva Linnavalitsuse istungile protokollilise otsuse vastuvõtmiseks.

2. ÕIGUSLIKUD JÄRELDUSED

Kohaliku omavalitsuse korralduse seaduse (§ 22 lõike 1 punkti 8, Narva Linnavolikogu 29.06.2000 määrusega nr 36/16 kinnitatud Narva linna põhimääruse punkti 4.4.14 kohaselt volikogu ainupädevusse kuulub laenude ja teiste varaliste kohustuste võtmine. Kuna toimub „5-krooni” vaateplatsi rajamine Narva linnale mittekuluval kinnistul linna eelarvelt (s.o. võtab Narva linna endale varalised kohustused), siis tuleb selle kohta otsustada linnavolikogu.

Haldusmenetluse seaduse (HMS) § 64 lõike 1 kohaselt haldusakti kehtetuks tunnistamise kohta sätestatut kohaldatakse ka haldusakti muutmisele. Seega võib antud linnavalitsuse korralduse vastuvõtmisel arvesse võtta alljärgnevaid HMS sätteid:   

HMS § 64 lõike 2 kohaselt haldusorgan otsustab haldusakti muutmise kaalutlusõiguse kohaselt, kui seadus ei keela haldusakti muuta või ei kohusta haldusakti muuta. HMS § 68 lõike 2 kohaselt haldusakti muutmise otsustab haldusorgan, kelle pädevuses oleks haldusakti andmine muutmise ajal. Antud juhul see on Narva linnavolikogu pädevuses. HMS § 70 lõike 1 kohaselt haldusakti muutmise vormistatakse iseseisva haldusaktiga, mille kohta kehtivad kõik tavalisele haldusaktile kohaldatavad nõuded. 
3. OTSUS

3.1. Muuta Narva Linnavolikogu 19.06.2008 otsust nr 224 „Nõusoleku andmine „5-krooni vaate” vaateplatsi rajamiseks Narvas Grafovi 27 asuval kinnistul“ järgmiselt:
1) punktis 1 „Asjaolud ja menetluse käik“ asendada sõnad  „220 m2“ sõnadega „870 m2“.

2) muuta otsuse punkti 3.1. ning sõnastada see järgmiselt:

„Anda Narva Linnavalitsusele nõusolek „5-krooni” vaateplatsi rajamiseks Narvas Grafovi 27 asuval  kinnistul üldpinnaga 870 m2“.

3.2. Volitada Narva Linnavalitsust sõlmima Narvas Grafovi 27 asuva kinnistu uue omanikuga OÜ-ga OVELAN (registrikood 11034410) 12.08.2008 kasutusvalduse seadmise lepingu, asjaõiguslepingu ja kinnistamisavalduse (Narva notari Tatjana Boitsova notariaalregistri nr 8511) muutmise leping, arvestades käesoleva otsuse punktis 3.1 sätestatut.

3.3. Volitada linnapea Tarmo Tammiste’t allkirjastama Narva linna nimel käesoleva otsuse punktis 3.2 nimetatud kasutusvalduse seadmise lepingu, asjaõiguslepingu ja kinnistamisavalduse muutmise leping. 

4. Rakendussätted

4.1. Otsust võib vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemise päevast.

4.2. Narva Linnavalitsusel teha otsus teatavaks asjaosalistele.

4.3. Otsus jõustub seadusega sätestatud korras.

 

  

Mihhail Stalnuhhin

Narva Linnavolikogu esimees
